ਜ਼ੀਰਕਪੁਰ

ਜ਼ੀਰਕਪੁਰ ਭਾਰਤ ਦੇ ਪੰਜਾਬ ਰਾਜ ਦੇ ਮੋਹਾਲੀ ਜ਼ਿਲ੍ਹੇ ਵਿੱਚ ਸਥਿਤ ਇੱਕ ਵਿਕਸਤ ਸ਼ਹਿਰ ਹੈ। ਇਹ ਚੰਡੀਗੜ੍ਹ ਟ੍ਰਾਇਸਿਟੀ (ਚੰਡੀਗੜ੍ਹ–ਮੋਹਾਲੀ–ਪੰਚਕੁਲਾ) ਦਾ ਇੱਕ ਮਹੱਤਵਪੂਰਨ ਹਿੱਸਾ ਮੰਨਿਆ ਜਾਂਦਾ ਹੈ। ਚੰਡੀਗੜ੍ਹ ਦੇ ਦੱਖਣ ਪੂਰਬ ਵਿੱਚ ਸਥਿਤ ਹੋਣ ਕਰਕੇ ਇਹ ਆਵਾਜਾਈ, ਰਿਹਾਇਸ਼ ਅਤੇ ਵਪਾਰਕ ਗਤੀਵਿਧੀਆਂ ਲਈ ਇੱਕ ਬਹੁਤ ਮਹੱਤਵਪੂਰਨ ਕੇਂਦਰ ਬਣ ਚੁੱਕਾ ਹੈ, ਇਹ ਸ਼ਿਵਾਲਿਕ ਪਹਾੜੀਆਂ ਦੀਆਂ ਤਲਹਟੀਆਂ 'ਤੇ ਸਥਿਤ ਹੈ। ਇਹ ਸ਼ਹਿਰ ਰਾਸ਼ਟਰੀ ਰਾਜਮਾਰਗ ਹਿਮਾਲੀਅਨ ਐਕਸਪ੍ਰੈਸਵੇਅ, ਸ਼ਿਮਲਾ ਵੱਲ ਰਾਸ਼ਟਰੀ ਰਾਜਮਾਰਗ 5 (ਭਾਰਤ), ਅੰਬਾਲਾ ਵੱਲ ਚੰਡੀਗੜ੍ਹ ਐਕਸਪ੍ਰੈਸਵੇਅ ਅਤੇ ਪਟਿਆਲਾ ਵੱਲ ਰਾਸ਼ਟਰੀ ਰਾਜਮਾਰਗ 7 (ਭਾਰਤ) ਦੇ ਜੰਕਸ਼ਨ 'ਤੇ ਸਥਿਤ ਹੈ। 

 ਇਤਿਹਾਸ 
ਜ਼ੀਰਕਪੁਰ ਅਸਲ ਵਿੱਚ ਇੱਕ ਛੋਟਾ ਕਸਬਾ ਸੀ, ਪਰ ਚੰਡੀਗੜ੍ਹ ਦੇ ਨੇੜੇ ਹੋਣ ਕਾਰਣ ਇਹ ਜਲਦੀ ਹੀ ਵਿਕਸਤ ਹੋ ਗਿਆ। ਇੱਥੇ ਮੁੱਖ ਤੌਰ ਤੇ ਰਿਹਾਇਸ਼ੀ ਕਾਲੋਨੀਆਂ, ਸੋਸਾਇਟੀਆਂ ਅਤੇ ਕਮਰਸ਼ੀਅਲ ਕੰਪਲੈਕਸ ਬਣੇ ਜਿਸ ਕਾਰਨ ਇਹ ਇੱਕ ਸ਼ਹਿਰੀ ਇਲਾਕਾ ਬਣ ਗਿਆ।

 ਭੂਗੋਲ 
ਜ਼ੀਰਕਪੁਰ ਚੰਡੀਗੜ੍ਹ ਦੇ ਦੱਖਣ-ਪੂਰਬ ਵਿੱਚ ਸਥਿਤ ਹੈ। ਇਸ ਦੇ ਨੇੜੇ ਮੁੱਖ ਸ਼ਹਿਰਾਂ ਵਿੱਚ ਚੰਡੀਗੜ੍ਹ, ਮੋਹਾਲੀ, ਪਿੰਜੌਰ ਅਤੇ ਪੰਚਕੂਲਾ ਸ਼ਾਮਲ ਹਨ। 

 ਹਵਾਲੇ 

ਸ਼੍ਰੇਣੀ:ਸਾਹਿਬਜ਼ਾਦਾ ਅਜੀਤ ਸਿੰਘ ਨਗਰ ਜ਼ਿਲ੍ਹੇ ਦੇ ਸ਼ਹਿਰ ਅਤੇ ਕਸਬੇ